《春日宴钦桃李园续太白之兴 其二》
明代·王渐逵

胜地深深际，霏烟潋潋重。春回三径里，人在万花中。

曲岸依瑶圃，回流对碧峰。辋川馀画幅，诗思苦为工。

作者简介：（1498—1559）明广东番禺人，字用仪，一字鸿山，号青萝子、大隐山人。正德十二年进士，官刑部主事。以养母请告，家居十余年，后至广州，适有诏，养病逾三年者不复叙用。乃赴会稽，谒王阳明墓，与其门人讲学。久之乃归。后复被荐入京，言事不报，复乞归。嘉靖三十七年十二月卒。有《青萝文集》。